迴波樂 九十二
作者：王梵志
朝代：唐

paragraphs: 有錢不造福，甚是老愚癡。
自身不喫着，保（張改作「報」）投受（戴校「持授」）妻兒。
打脊眼不痛，十指不同皮。
飽喫身自（一作「自身」）穩，餓肚身自饑。
積十年調寧（項改「貯積千年調」），知身得幾時（張改二句作「莫積千年調，寧知得幾時。
」）。
一朝身磨滅，萬事不能{宀/兌}（項校「窺」，張改作「究」）。
妻嫁後人婦，子變他家兒。
奴婢換曹主，馬即別人騎。
聞強急修福，莫於（項校「逾」）百年期。